

**ODGOVORI NA VPRAŠANJA**

**JAVNI RAZPIS »PUŠ V DELOVNO OKOLJE 2024-2027« (2. odpiranje: študijsko leto 2025/2026)**

Datum objave javnega razpisa: 21. 6. 2024 (Uradni list št. 52/24, stran 1650)

Datum dokumentacije na spletu MVZI za 2. odpiranje za študijsko leto 2025/2026: 5. 5. 2025 (pojasnila in redakcijski popravki)

Datum objave odgovorov na pogosta vprašanja: 22. 7. 2025

1. **Ali se lahko Aktivnost 2 in Aktivnost 3 Sklop A (obvezen) in Sklopa B (izbirni) izvedeta istočasno, na enem dogodku?**

Da, vendar mora biti iz poročevalske dokumentacije (Obrazec 1c in Obrazec 1d) ta vsebinska razlika med izvedenima aktivnostima nedvoumno razvidna in razmejena ter podprta z dokazili, ki veljajo za izvedbo Aktivnosti 2 in Aktivnosti 3. Aktivnost 2 in Aktivnost 3 morata biti izvedeni v obdobju trajanja projekta.

1. **Ali lahko pri 2. odpiranju za študijsko leto 2025/2026 sodelujejo isti pedagoški mentorji (visokošolski zavod ) in isti partnerji iz delovnega okolja (Sklop A- gospodarstvo in Sklop B- negospodarski in neprofitni sektor v lokalnem/regionalnem okolju) kot na 1. odpiranju?**

Javni razpis (ne glede na odpiranje- prvo, drugo ali tretje odpiranje) ne omejuje število vključitev pedagoških mentorjev in partnerjev iz delovnega okolja (Sklop A- gospodarstvo in Sklop B- negospodarski in neprofitni sektor v lokalnem/regionalnem okolju) v projekte.

1. **Ali lahko pri 2. odpiranju za študijsko leto 2025/2026 sodelujejo isti študenti kot pri 1. odpiranju za študijsko leto 2024/2025?**

V točki 4.2 javnega razpisa *Pogoji, vezani na vlogo*, je navedeno: »*Posamezni študent lahko na vsakem odpiranju (prvo, drugo in tretje odpiranje) za posamezno študijsko leto sodeluje le pri enem projektu iz Sklopa A in le pri enem projektu iz Sklopa B.*«

1. **Ali je lahko asistent raziskovalec vključen v projekt kot pedagoški mentor?**

V tč. 2.2 javnega razpisa Predmet javnega razpisa je v sprotni opombi navedeno: »*V skladu z 52. členom ZViS-a (*[*Zakon o visokem šolstvu (ZViS) (pisrs.si)*](http://www.pisrs.si/Pis.web/pregledPredpisa?id=ZAKO172) *so visokošolski učitelji v vlogi pedagoških mentorjev: docent, izredni profesor, redni profesor, lektor, predavatelj in višji predavatelj ter v skladu s 54. členom ZViS-a, asistent.*«

1. **Ali so pedagoški mentorji lahko visokošolski učitelji, ki z visokošolskim zavodom sodelujejo preko avtorske pogodbe pri čemer ni mišljena osnovna "zaposlitev" na visokošolskem zavodu?**

Javni razpis ne predpisuje načina/oblike sodelovanja oziroma zaposlitve.

1. **Ali pravilno razumemo, da je za načrtovane aktivnosti Sklop A in Sklopa B (Aktivnost 1, Aktivnost 2 in Aktivnost 3) za 2. odpiranje v študijskem letu 2025/2026 potrebna izvedba med 1. 10. 2025 in 31. 8. 2026?**

Da, v obdobju od 1. 10. 2025 do 31. 8. 2025 prijavitelj načrtuje izvedbo aktivnosti (Aktivnost 1, Aktivnost 2 in Aktivnost 3) v prijavni vlogi. V skladu z javnim razpisom projekti Sklopa A in Sklopa B trajajo do 5 mesecev. V Prijavnem obrazcu (priloga 2 javnega razpisa) mora prijavitelj v razdelku *B. SPLOŠNI PODATKI O OPERACIJ*I v tč. 3 navesti obdobje trajanja operacije. V obdobju, ki ga prijavitelj navede v Prilogi 2, mora izvesti projekt/e, ki ga/jih načrtuje z vlogo.

1. **Ali je lahko pedagoški mentor visokošolski učitelj, ki ni zaposlen na članici univerze?**

Javni razpis ne omejuje vključevanje visokošolskega učitelja v vlogi pedagoškega mentorja, ki ni zaposlen na članici univerze.

1. **Ali morajo biti študenti, ki sodelujejo na projektih, vpisani na visokošolski zavod, ki je prijavitelj operacije oziroma projektov znotraj operacije?**

Ne, javni razpis tega ne določa.

1. **Ali je lahko promocijska aktivnost (Sklop A, Sklop B), ki je določena kot Aktivnost 1 (Obrazec 2-točka 6) lahko izvedena po zaključku trajanja projekta?**

Ne. V točki 13 javnega razpisa *Upravičeni stroški, stroški financiranja in predplačila* je za izvedbo promocijske aktivnosti (Aktivnost 1- Sklop A in Sklop B) navedeno: »*V obdobju trajanja projekta mora biti izvedena najmanj ena promocijska aktivnosti kot odziv izobraževalnega sistema za potrebe trga dela in pričakovanj mladih, na katerih bodo predstavljena spoznanja in rezultati obravnavane problematike projekta predstavnikom ciljnih skupin in/ali širši javnosti v slovenskem in/ali mednarodnem prostoru*.«.

1. **Ali je lahko plačilo vključenim študentom in ostalim vključenim partnerjev izvedeno po zaključku aktivnosti? Ali visokošolski zavod izvede nakazilo sredstev po izplačilo sredstev s strani Ministrstva za visoko šolstvo, znanost in inovacije?**

Ministrstvo visokošolskemu zavodu sredstva za izvedene aktivnosti na projektu/ih izplača ko je Zahtevek za izplačilo v celoti ustrezen, kar potrdi skrbnik pogodbe na ministrstvu (zaključena administrativna kontrola Zahtevka za izplačilo). Časovni vidik izplačila sredstev za izvedene aktivnosti vključenim partnerjev je v pristojnosti visokošolskega zavoda.

1. **Ali je za 2. odpiranje (študijsko leto 2025/2026) v letu 2025 predvideno izplačilo predplačila?**

Ne, v proračunskem letu 2025 za 2. odpiranje (študijsko leto 2025/2026) ni predvideno predplačilo. Z izbranimi upravičenci, ki bodo z ministrstvom sklenili pogodbo o sofinanciranju in ki bodo potrebovali predplačilo, se bo dinamika le-teh urejala v začetku leta 2026. Iz Priloge 3 Finančni načrti operacije s časovno dinamiko je razvidno (gledati 2. zavihek excel dokumenta), da prijavitelj v II. del in v II. del Priloge 3 višino sredstev načrtuje za leto 2026.

1. **Ali se po zaključku projekta/ov v IS e-MA2 oddajo le dokazila, dokumenti, ki so predpisani v Obrazcu 1, v tč. 10? Ali moramo priložiti še kakšna druga dokazila?**

Upravičenec po zaključku projekta/ov v IS e-MA2 priloži izključno dokazila, ki so predpisana v Obrazcu 1, v tč. 10. Drugih dokazil upravičenec ne prilaga, temveč jih hrani v svojih evidencah. Upravičenec k vsakemu ZzI, ki ga odda v IS e-MA2, priloži še izpis stroškovnega mesta (priliv) za operacijo.

1. **Na 1. odpiranju (študijsko leto 2024/2025) smo izvedli projekt. Na 2. odpiranju (študijsko leto 2025/2026) bi ga želeli nadaljevati. Ali je izvedba mogoča?**

V kolikor je bil projekt izveden na 1. odpiranju (študijsko leto 2024/2025) in bi ga želeli na 2. odpiranju (za študijsko leto 2025/2026) vsebinsko nadgraditi, je to mogoče, vendar mora biti iz vsebine prijavne vloge razvidno, da gre za vsebinsko nadgradnjo projekta, ki se mora odražati v ciljih, rezultatih, doprinosu itd.

1. **Ali glede na zapise v Prilogi 12 (Seznam kazalnikov in dokazil za njihovo spremljanje) v stolpcu »Metodologija za spremljanje kazalnika« posameznika, ki se na posameznem visokošolskem zavodu vključi v več različnih operacij (npr. v 1. odpiranje za študijsko leto 2024/2025, v 2. odpiranje za študijsko leto 2025/2026) šteje glede na posamezno vključitev na vsaki posamezni operaciji?**

Da. V kolikor pa bi se posamezen udeleženec znotraj ene operacije (npr. na 1. odpiranju za študijsko leto 2024/2025) na posameznem odpiranju vključil npr. 2x, se ga šteje 1x.

1. **Ali lahko pod kategorijo »posredni stroški« štejemo strošek oblikovanje, tiska in nakup promocijskega materiala projekta (zloženke, brošure, stroški drugega promocijskega materiala, kot so skodelice, brezžične slušalke ipd.)?**

Ne. V tč. 13 javnega razpisa Upravičeni stroški, način financiranja in predplačila je navedeno: »…V izračun pavšalnega zneska je vključen še strošek pedagoškega mentorja, podpornega strokovnega osebja na visokošolskem zavodu, partnerja iz delovnega okolja ter 15% pavšalno stopnjo za kritje posrednih stroškov, v kateri so predvideni naslednji stroški: stroški električne energije, stroški telefona, faksa in elektronske pošte, stroški poštnin in kurirskih storitev, stroški potrošnega materiala (pisarniški material, čistilni material in posebni material), stroški računovodskih storitev.«

1. **Kakšna je struktura pavšalnega zneska (Sklop A višini 24.000,00 EUR in Sklop B v višini 20.700,00 EUR) za določitev višine le-tega (v %) za posamezne vključene partnerje (študente, pedagoške mentorje, partnerje iz delovnega okolja, podporno strokovno osebje)?**

Na ministrstvu je bila sprejeta metodologija, ki opredeljuje višino pavšalnega stroška za Sklop A v višini 24.000,00 EUR in za Sklop B v višini 20.700,00 EUR. Dokument je interne narave. V tč. 13 javnega razpisa je navedeno: »Ministrstvo je z dne 4. 6. 2024 sprejelo Metodologijo za določitev višine pavšalnega zneska za izvedbo Javnega razpisa »Problemsko učenje študentov v delovno okolje: gospodarstvo, negospodarstvo in neprofitni sektor v lokalnem/regionalnem okolju 2024-2027« (PUŠ v delovno okolje 2024-2027) št. 303-9/2024-3360-24, na podlagi katere je bil izračunan in opredeljen pavšalni znesek za izvedbo projektnih aktivnosti (Sklop A in Sklop B) za Aktivnost 1, Aktivnost 2 in Aktivnost 3, ki pretežno predstavlja strošek vključenih študentov….«. Pretežni del stroška tako predstavljajo vključeni študenti, visokošolski zavod pa nadalje določi, presodi, kolikšen del višine stroška bo razporedil med sodelujoče partnerje, ki so vključeni v Aktivnost 1, Aktivnost 2 in Aktivnost 3.

1. **Pri Sklopu A je v točki 2.2 javnega razpisa navedeno, da mora biti vključen najmanj en delovni mentor iz gospodarstva. Ali lahko prijavitelj pri projektu Sklopa A prijavi tri partnerje, in sicer prvega iz gospodarstva (pogoj javnega razpisa) in drugega ter tretjega partnerja iz negospodarskega in neprofitnega sektorja v lokalnem/regionalnem okolju.**

Da, prijavitelj mora izpolniti prvi pogoj po javnem razpisu, t. j. vključitev najmanj enega delovnega mentorja iz gospodarstva.